Battalia del Thames

Le Battalia del Thames (o le Battalia de Moraviantown) esseva un battalia del Guerra American de 1812 e occureva 5 octobre 1813. Fortias statounites commandante per le general William Henry Harrison vinceva fortias britannic/canadian assistente per guerreros native commandante per Tecumseh, qui ha unite un numero de populos native diverse - un occasion rar inter nativos - e resultava in le morte de Tecumseh.
Il habeva multe battalias inter le Statos Unite e Canada durante le guerra. Le battalia comenciava con le victoria statounitese del Battalia del Laco Erie 10 septembre 1813. Le fortias britannic, circa 1500 soldatos e nativos commandante per le general Henry Procter, fugiva al forte Detroit. Harrison con circa 3000 soldatos sequeva soldatos fugiente. Tecumseh recognosceva que su guerreros sol esseva insufficiente de attaccar le statouniteses e fugiva con le britannos, sperante que illes insimul pote vincer.

Harrison incontrava le fugientes trans le frontiera de Canada a le riviera Thames. Le fortias britannic habeva fame e esseva fatigate, e Harrison rapidemente rumpeva le linea del soldatos. Le sequentes de Tecumseh plus fortemente combatteva, entrante un stagno salvage pro defender se. Tecumseh esseva occidite, e le nativos remanente fugiva. Tecumseh anque destruiva le Moraviantown, un village proxime de nativos christian.

Procter esseva accusate con negligentia post le guerra. Le battalia faceva Harrison un figura popular in le Statos Unite e le postea deveniva le presidente del nation. 

Referentias

https://www.battlefields.org/learn/war-1812/battles/battle-thames

https://www.britannica.com/event/Battle-of-the-Thames

https://www.thecanadianencyclopedia.ca/en/article/battle-of-the-thames-moraviantown

https://www.eriehistory.org/blog/the-battle-of-the-thames-october-5-1813